
ПОЛИТИКА
ЗА УТВЪРЖДАВАНЕ НА ПОЗИТИВНА ДИСЦИПЛИНА

  Цели :
 1. Училището да постави особен акцент върху формиране на базови социални умения и организационни качества на учениците. 
2. Възпитаване на отговорни личности, адаптивни, които може да комуникират и водят преговори, да правят компромиси. 
За постигане на тези цели е необходимо изграждането на позитивен организационен климат - създаване на условия за сътрудничество, ефективна комуникация и отношения на загриженост между всички участници в процеса на образование.
 Работата с учениците е основана на принципа на позитивната дисциплина, гарантиращ изслушване на ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.
 Позитивната дисциплина помага на детето да научи положителните ценности и да развие социалните си умения. 
Позитивното отношение към дисциплината, възприемана по-късно от детето като самоконтрол и овладяване на емоциите, се гради чрез насочване и окуражаване, вместо чрез наказване. Важно е детето да чувства подкрепа и да има усещането за поставени граници, но не и за подход, който противопоставя възрастния срещу детето. 
Позитивната дисциплина изгражда личности, които са способни да комуникират, да разговарят с другите за всичко, което ги вълнува или притеснява, личности, които не са ограничени в мисленето си и са отворени към света.
 Принципи на позитивната дисциплина:
 - зачитане правата на детето;
 - уважаване на детското мнение;
 - признаване на гледната точка на детето; 
- окуражаване на детето; 
- уважаване и изследване на индивидуалните различия;
 - комуникиране с детето (допитване до неговите потребности); 
- осигуряване на стабилна и сигурна среда за децата; 
- предоставяне на пространство за творческо мислене; 
- креативност и иновативност у децата;
 - предоставяне на ресурси за подкрепа на индивидуалните потребности на всяко дете; 
Задачи: 
1. Изграждане на позитивна организация на климата в училище.
 2. Развиване положителни ценности и социални умения у децата и учениците. 
3. Възпитаване у децата отговорност, адаптивност, толерантност, умение да общуват и да правят компромиси. 
4. Дейности за мотивация и преодоляване на проблемното поведение. 
Дейностите по утвърждаване на позитивна дисциплина включват:
 - обсъждане между ученика и класния ръководител с цел изясняване на възникнал проблем и получаване на подкрепа за разрешаването му;
 - консултиране на детето или ученика с психолог или с педагогически съветник;
 - създаване на условия за включване на ученика в група за повишаване на социалните умения за общуване и разрешаване на конфликти; 
- насочване на детето и ученика към занимания, съобразени с неговите потребности; 
- участие на ученика в дейности в полза на паралелката или училището;
- спазване на етичен кодекс на училищната общност, който е приет от педагогическия съвет, обществения съвет, ученическия съвет по ред, определен в правилника за дейността на училището.Етичният кодекс се поставя на видно място в училището и се публикува на интернет страницата на училището. 
- изготвяне съвместно с учениците на правила за поведението им в паралелките; 
- разглеждане на теми от глобалното, гражданското, здравното и интеркултурното образование в часа на класа, в заниманията по интереси;
 - дейности за развитие на компетентностите на всички членове на училищната общност; 
- привличане на родителите като партньори с работата по утвърждаване принципа на позитивната дисциплина; 
- създаване безопасна и подкрепяща среда; 
- превантивна екипна дейност за формиране у децата и учениците на нагласи и социални умения като емпатия, толерантност и уважение към различията, разрешаване на конфликти и др. 
Конкретни дейности:

	№
	Тема
	Форма
	Период на провеждане
	Целева група
	Отговорник на провеждането
	Лектор/
организация

	1.
	Изготвяне съвместно с учениците на правила за поведението им в паралелките
	
	м. IX-X
	ученици
	класни ръководители
	-

	2. 
	Включване на дейности във връзка с позитивната политика на училището в плановете на отделните комисии
	
	м.IX 
	Ученици и учители
	Председатели на комисиите
	-

	3. 
	Разглеждане на теми от глобалното, гражданското, здравното и интеркултурното образование в часа на класа, в заниманията по интереси
	
	постоянен
	ученици
	Учители, класни ръководители
	-

	4.
	Родителска среща-„Правила на позитивна дисциплина“

	Работна среща
	м. XI
	родители
	Класни ръководители
	

	5.
	Включване на арттерапия в обучението на учениците
	
	постоянен
	ученици
	учители

